امریکا قوشمه ایالت لری دولت رهبری دونالد ترامپ, آق اوی صحنیده ژورنالست لرنینگ سئوال لری گه جواب قیتردی.
ترامپ, امریکا بیلن طالبان اورته سیده گی مذاکره لر توغریسیده بیرگن بیاناتیده اوشبو مذاکره پروسه سی نینگ بوتونلی توخته تیلگن لیگی نی معلوم قیلدی.
ترامپ, طالبان بیلن مذاکره لرنینگ توخته تیلیب قویلیشی آرتیدن رسمی تویتر حسابی آرقه لی ایریم بیانات لر بیردی.
امریکا قوشمه ایالتلری نینگ افغانستان ده امنیت نی تامین ایتیاتگن لیگی نی بیلدیرگن ترامپ, امریکالیک عسکر لرنینگ بونده ی بیر وظیفه گه ایگه ایمس لیگی نی معلوم قیلرایکن, "سونگگی تورت کونده, دشمنی میز نی آخرگی 10 ییلده هیچ کورینمه گن بیر شکلده قتتیق اورماقده میز" دییه قید ایتدی.
ترامپ, مذاکره لر خصوصیده بیرگن بیاناتیده اوز سوز لری نی, "طالبان بیلن مذاکره نینگ یخشی بوله دیگن لیگی نی اویله گن ایدیم. لیکن ایندی بونده ی بیر وضعیتده مذاکره قیلمسلیککه قرار قیلدیم" شکلیده دوام ایتتیردی.
ترامپ, بیر امریکالیک حربی نینگ هم جان بیریشی گه سبب بولگن کابل ده گی هجوم آرتیدن طالبان بیلن دوام ایتیاتگن تینچلیک مذاکره لری نی توخته تیب قویگن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
